**POZIV NA DOSTAVU PONUDA**

**Nabava usluge upravljanja projektom i provođenje postupaka javne nabave**

***Novi početak – širenje socijalnih usluga Hrabrog telefona***

**KK.08.1.3.04.0042**

1. **OPĆI PODACI O POSTUPKU NABAVE**
   1. **Podaci o Naručitelju**

**Naziv Naručitelja**: Udruga Hrabri telefon

**Adresa**: Trg svibanjskih žrtava 1995. br 2.

**OIB Naručitelja**: 91805905887

**Broj telefona Naručitelja**: +385 1 3793 000

**Internet stranica Naručitelja**: [www.hrabritelefon.hr](http://www.hrabritelefon.hr)

* 1. **Podaci o osobi zaduženoj za komunikaciju s Ponuditeljima**

Komunikacija i svaka druga razmjena informacija između Naručitelja i Ponuditelja obavljat će se isključivo u pisanom obliku putem elektroničke pošte Naručitelja i internetske stranice [www.strukturnifondovi.hr](http://www.strukturnifondovi.hr)

**Osoba zadužena za komunikaciju s Ponuditeljima**: Hana Hrpka

**Adresa elektroničke pošte kontakt osobe**: [hana@hrabritelefon.hr](mailto:hana@hrabritelefon.hr)

* 1. **Vrsta postupka nabave**

Postupak s objavom poziva na dostavu ponuda na internetskoj stranici [www.strukturnifondovi.hr](http://www.strukturnifondovi.hr) sukladno točki 4.2. Pravila o provedbi postupaka nabava za neobveznike Zakona o javnoj nabavi verzija 5.0.

* 1. **Dostupnost Poziv za nadmetanje**

Poziv na dostavu ponude s prilozima, odgovori i pitanja Ponuditelja, kao i sve obavijesti o izmjenama i dopunama poziva na dostavu ponude bit će stavljene na raspolaganje ponuditeljima na internetskoj stranici Strukturnih fondova, adresa internetske stranice [www.strukturnifondovi.hr](http://www.strukturnifondovi.hr) od dana objave Poziva na dostavu ponuda koji se smatra danom početka postupka nabave.

* 1. **Objašnjenja i izmjene Poziva na dostavu ponuda**

Ponuditelji su ovlašteni za vrijeme trajanja roka za dostavu ponuda postavljati pitanja odnosno zahtijevati dodatne informacije i pojašnjenja vezana uz Poziv na dostavu ponuda.

Zahtjev sa postavljenim pitanjima ponuditelji mogu postaviti najkasnije do **četvrtog (4) dana** prije dana u kojem istječe rok za dostavu ponuda. Dodatne informacije i pojašnjenja bit će objavljeni bez navođenja podataka o podnositelju zahtjeva na internetskim stranicama [www.strukturnifondovi.hr](http://www.strukturnifondovi.hr) na kojima je dostupna i natječajna dokumentacija, najkasnije tijekom **drugog (2) dana** prije dana u kojem istječe rok za dostavu ponuda.

Komunikacija i svaka druga razmjena informacija između Naručitelja i ponuditelja obavljat će se u pisanom obliku. Pisani zahtjev zainteresiranih Ponuditelja sa pojašnjenjem dostavlja se s naznakom „za nabavu ev. br. 11“ isključivo putem elektroničke pošte osobe zadužene za komunikaciju s Ponuditeljima (**točka 1.2.),** dok će Naručitelj objavljivati na web stranici [www.strukturnifondovi.hr](http://www.strukturnifondovi.hr) .

U slučaju da Naručitelj za vrijeme roka za dostavu ponuda značajno izmjeni Poziv na dostavu ponuda, izmjene će učiniti dostupnima svim Ponuditeljima na isti način i na istoj internetskoj stranici kao i Poziv na dostavu ponuda te ponuditeljima osigurati primjereni rok za dostavu ponuda od izmjene. Ako su izmjene Poziva na dostavu ponuda značajnije, Naručitelj je obvezan produljiti rok za dostavu ponuda. Produljenje roka mora biti razmjerno važnosti izmjene. Rok za dostavu ponude je potrebno primjereno produljiti ako je rok za dostavu ponude kraći od **8 (osam) dana** od dana objave izmjene.

Ako iz bilo kojeg razloga Poziv na dostavu ponuda, obavijesti o izmjenama i dopunama Poziva na dostavu ponuda te odgovori na pitanja ponuditelja nisu stavljeni na raspolaganje u predviđenim rokovima, Naručitelj će rok za dostavu ponuda primjereno produžiti tako da svi zainteresirani Ponuditelji mogu biti upoznati sa svim informacijama potrebnima za izradu ponude. Tijekom roka za dostavu ponuda, Naručitelj može iz bilo kojeg razloga izvršiti izmjene/dopune Poziva.

Svi zainteresirani gospodarski subjekti se upućuju da redovito prate objave na web stranici na kojoj je objavljen Poziv na dostavu ponuda. Naručitelj ne snosi odgovornost ako gospodarski subjekti nisu pravovremeno preuzeli izmjene/dopune Poziva odnosno upoznali se s dodatnim informacijama i pojašnjenjima.

* 1. **Evidencijski broj nabave**

Evidencijski broj nabave: 11

* 1. **Procijenjena vrijednost nabave**

Procijenjena vrijednost nabave iznosi:

**Za Grupu 1 – Usluga upravljanja projektom**: 200.000,00 HRK (bez PDV-a), odnosno 250.000,00 HRK (sa PDV-om)

**Za Grupu 2 – Usluga provođenja postupaka javne nabave**: 200.000,00 HRK (bez PDV-a), odnosno 250.000,00 HRK (sa PDV-om)

* 1. **Pravo sudjelovanja**

U ovom postupku nabave kao Ponuditelji mogu sudjelovati svi gospodarski subjekti, neovisno o državi u kojoj su registrirani ili imaju podružnicu.

* 1. **Sprječavanje sukoba interesa**

Naručitelj ne smije nabavljati predmetne usluge od gospodarskih subjekata u odnosu na koje postoji jedna od sljedećih situacija:

1. ako predstavnik Naručitelja istodobno obavlja upravljačke poslove u povezanom subjektu, ili

2. ako je predstavnik Naručitelja vlasnik poslovnog udjela, dionica odnosno drugih prava na temelju kojih sudjeluje u upravljanju odnosno u kapitalu toga povezanog subjekta s više od 0,5 %.

3. od srodnika po krvi u pravoj liniji ili pobočnoj liniji do četvrtog stupnja, srodnika po tazbini do drugog stupnja, bračnog ili izvanbračnog druga, posvojitelja i posvojenika, osnivača, vlasnika te od povezanih i partnerskih poduzeća i osoba.

Iznimno, sukob interesa ne postoji ako je povezana osoba predstavnika NOJN-a poslovne udjele, dionice odnosno druga prava na temelju kojih sudjeluje u upravljanju odnosno u kapitalu povezanog subjekta s više od 0,5 % stekla u razdoblju od najmanje dvije godine prije imenovanja odnosno stupanja na dužnost predstavnika NOJN-a s kojim je povezana

Naručitelj će postupati po načelu izbjegavanja sukoba interesa. Navedeno znači da će se iz postupka, što uključuje i sklapanje ugovora, izuzeti osobe koje su u sukobu interesa u odnosu na povezana društva i povezane osobe.

Sukladno navedenom, Naručitelj se nalazi u sukobu interesa sa sljedećim gospodarskim subjektima:

* Proces Mont d.o.o, OIB: 36806448880
* H2GO – obrt za savjetovanje, vl. Hana Hrpka, MB: 98218557

1. **PREDMET NABAVE**
   1. **Grupe predmeta nabave**

Predmet nabave podijeljen je u dvije (2) grupe:

**Grupa 1 – Usluga upravljanja projektom**

**Grupa 2 – Usluga provođenja postupaka javne nabave**

* 1. **Opis predmeta nabave**

Predmet nabave su savjetodavne usluge upravljanja projektom i provođenja postupaka javne nabave u okviru projekta *Novi početak – širenje socijalnih usluga Hrabrog telefona*, KK.08.1.3.04.0042 za koji je ostvarena potpora u sklopu Poziva Unapređivanje infrastrukture za pružanje socijalnih usluga u zajednici kao podrška procesu deinstitucionalizacije – druga faza, KK.08.1.3.04 - inačica 5.

Predmet nabave podijeljen je u dvije (2) grupe:

**Grupa 1 – Usluga upravljanja projektom**

**Grupa 2 – Usluga provođenja postupaka javne nabave**

Detaljan opis usluga nalazi se u **Prilogu 2. Opis usluga** ovog Poziva na dostavu ponuda.

* 1. **Način određivanja cijene ponude**

Cijena ponude izražava se u kunama (HRK) i upisuje se brojkama sukladno **Prilogu 1. (Ponudbeni list)** te **Prilogu 3. (Troškovnik).**

Ponuditelj je dužan u **Prilogu 1.** **(Ponudbeni list)** upisati jediničnu i ukupnu cijenu ponude bez poreza na dodanu vrijednost (PDV-a) iz **Priloga 3.** **(Troškovnik),** zatim iznos poreza na dodanu vrijednost (PDV-a) te ukupnu cijenu s porezom na dodanu vrijednost (PDV-om) zaokruženu na dvije decimale.

Ponuditelj **Prilog 3. (Troškovnik)** popunjava na način da u istome naznači jediničnu cijenu ponude i PDV. Jedinična cijena i iznos PDV-a moraju biti zaokruženi na dvije decimale. Ukoliko je riječ o ponuditelju iz inozemstva, ili ponuditelju koji nije u sustavu PDV-a, isti cijenu svoje ponude treba prikazati samo bez PDV-a, pri čemu na mjesto predviđeno za upis cijene ponude s PDV-om upisuje isti iznos kao što je upisan na mjestu predviđenom za upis cijene ponude bez PDV-a, a mjesto predviđeno za upis iznosa PDV-a stavlja nulu (0,00 kn) ili ostavlja prazno, odnosno na drugi način se označava kako upis nije primjenjiv.

**U Prilogu 3. (Troškovnik) Ponuditelj nudi cijenu po satu rada stručnjaka, a za svaku grupu predviđena je okvirna količina od 400 sati.** **Jedinična cijena je nepromjenjiva za vrijeme trajanja ugovora. Stvarno nabavljena količina usluga može biti manja ili veća od predviđene okvirne količine.**

U cijenu ponude bez poreza na dodanu vrijednost moraju biti uračunati svi troškovi Izvršitelja i popusti.

Ako je u ponudi iskazana neuobičajeno niska cijena ponude ili neuobičajeno niska jedinična cijena što dovodi u sumnju izvršenje ugovora o nabavi, Naručitelj je ovlašten odbiti takvu ponudu. Prije odbijanja ponude zbog neuobičajeno niske cijene, Naručitelj će od Ponuditelja pisanim putem zatražiti objašnjenje s podacima o sastavnim elementima ponude koje smatra bitnima za izvršenje ugovora o nabavi.

Ako Ponuditelj ne ispuni Troškovnik u skladu sa zahtjevima iz ovog Poziva na dostavu ponuda ili izmijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te ponuda može biti odbijena.

**Naručitelj će u postupku pregleda, usporedbe i ocjenjivanja ponuda uspoređivati ukupnu cijenu ponude sa PDV-om.**

* 1. **Mjesto izvršenja**

Usluge će se izvršavati u poslovnim prostorima Izvršitelja, osim u pogledu eventualnih sastanaka s Naručiteljem koji će se održavati u poslovnom prostoru Naručitelja ili na drugoj lokaciji sukladno uputama Naručitelja.

* 1. **Rok izvršenja usluge**

Usluga upravljanja projektom i usluga provođenja postupaka javne nabave ugovaraju se od datuma potpisa ugovora do kraja provedbe projekta, a najkasnije do dana 11. svibnja 2023.

* 1. **Uvjeti plaćanja**

Plaćanje će se vršiti mjesečno, 30 dana od dana zaprimanja urednog računa u skladu sa stvarno pruženim uslugama prema jediničnim cijenama iz Troškovnika. Prilog računu odabranog ponuditelja bit će evidencija radnih sati sa specifikacijom pruženih usluga i utrošenog vremena odnosno jedinica radnog sata po stručnjaku.

Naručitelj ne predviđa plaćanje predujma (avansa).

1. **OSNOVE ZA ISKLJUČENJE GOSPODARSKOG SUBJEKTA**

Ponuditelj je dužan u svojoj ponudi priložiti dokumente zahtijevane ovim Pozivom, kojima se dokazuje kako ne postoje sljedeći razlozi za isključenje:

* 1. **Gospodarski subjekt nije ispunio obvezu plaćanja dospjelih poreznih obveza i obveza za mirovinsko i zdravstveno osiguranje, osim ako mu prema posebnom zakonu plaćanje tih obveza osim ako mu prema posebnom zakonu plaćanje tih obveza nije dopušteno ili je odobrena odgoda plaćanja (primjerice u postupku predstečajne nagodbe).**

Gospodarski subjekt za potrebe utvrđivanja gore navedenih okolnosti dužan je u ponudi dostaviti:

1. **potvrdu Porezne uprave o stanju duga koja ne smije biti starija od 30 dana računajući od dana objave Poziva, ili**
2. **važeći jednakovrijedni dokument nadležnog tijela države sjedišta gospodarskog subjekta, ako se ne izdaje potvrda iz točke 1. ovog odjeljka, ili**
3. **izjavu osobe koja je po zakonu ovlaštena za zastupanje gospodarskog subjekta s ovjerenim potpisom kod javnog bilježnika, ako se u državi sjedišta gospodarskog subjekta ne izdaje potvrda iz točke 1. ovoga odjeljka ili jednakovrijedni dokument iz točke 2. ovoga odjeljka.**

Svi dokazi i dokumenti koji se prilažu ponudi, a određeni su u točki 3. ovog Poziva mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

1. **UVJETI SPOSOBNOSTI**

Ponuditelj, dužan je u svojoj ponudi priložiti dokumente zahtijevane ovim Pozivom na dostavu ponuda, a kojima dokazuje svoju ekonomsku i financijsku sposobnost te tehničku i stručnu sposobnost.

Svi dokazi i dokumenti koji se prilažu ponudi, a određeni su u ovoj točki 4. Poziva i mogu se osim u izvorniku ili ovjerenoj preslici dostaviti u neovjerenoj preslici. Neovjerenom preslikom smatra se i neovjereni ispis elektroničke isprave.

Svi dokazi i dokumenti kojima se dokazuje sposobnost ponuditelja moraju biti na hrvatskom jeziku. Ukoliko je dokument za dokazivanje sposobnosti na stranom jeziku, isti dokument mora biti dostavljen uz priloženi prijevod na hrvatski jezik.

* 1. **Ekonomska i financijska sposobnost**

U svrhu dokazivanja da ima potrebnu financijsku snagu kako bi u roku i kvalitetno pružio predmet nabave, gospodarski subjekt mora u postupku nabave dokazati da je u posljednje tri dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna, ostvario minimalni godišnji promet najmanje u iznosu procijenjene vrijednosti nabave za grupu za koju se javlja bez PDV-a.

Gospodarski subjekt koji ima poslovni nastan izvan Republike Hrvatske, može imati iskazan promet u stranoj valuti. Strana valuta se preračunava u kune prema srednjem tečaju Hrvatske narodne banke na dan početka postupka nabave (dan objave na internetskoj stranici www.strukturnifondovi.hr). Ako valuta koja je predmet konverzije u HRK ne kotira na deviznom tržištu u Republici Hrvatskoj, prilikom računanja protuvrijednosti koristi se tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je započeo postupak nabave.

Kao dokaz o ispunjavanju ovog uvjeta sposobnosti, gospodarski subjekt dostavljaju ispunjen **Prilog 4.** Izjava o prometu koji je sastavni dio Poziva na dostavu ponuda i koji potpisuje osoba ovlaštena za zastupanje gospodarskog subjekta.

* 1. **Tehnička i stručna sposobnost**

Gospodarski subjekt mora dokazati tehničku i stručnu sposobnost. Naručitelj je odredio uvjete stručne sposobnosti kojima se osigurava da gospodarski subjekt ima iskustvo i resurse potrebno za izvršenje ugovora o nabavi. Minimalne razine stručne sposobnosti koje se zahtijevaju vezane su uz predmet nabave i razmjerne su predmetu nabave.

* + 1. **Tehnička sposobnost gospodarskog subjekta (Popis izvršenih usluga)**

Gospodarski subjekt mora dokazati da je u godini u kojoj je započeo postupak nabave (2021.g) i tijekom tri godine koje prethode toj godini (2020., 2019. i 2018.) izvršio usluge iste ili slične predmetu nabave čija kumulativna vrijednost bez PDV-a je jednaka ili veća od procijenjene vrijednosti ponude bez PDV-a za pojedinu grupu nabave. Pritom, za izračun kumulativne vrijednosti izvršenih usluga moguće je uzeti u obzir **minimalno jednu, a maksimalno dvije reference (2 izvršenja usluga.)**

Za potrebe utvrđivanja tehničke sposobnosti gospodarskog subjekta u ponudi se dostavlja **Prilog 5.**  – **Popis izvršenih usluga** za grupu za koju se podnosi ponuda.

Popis sadržava minimalno sljedeće:

**− predmet usluge**

**− vrijednost usluge (bez PDV‐a)**

**− opis usluga iz kojeg je vidljivo da se radi o uslugama istim ili sličnim predmetu nabave grupe za koju se podnosi ponuda**

**− razdoblje pružanja usluga**

**− naziv druge ugovorne strane (investitora, naručitelja), ime osobe za provjeru podataka i njezini kontakt podaci (e-mail i/li telefon)**

Napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u **Prilogu 5.** i to izravno od druge ugovorne strane (Naručitelja) ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu.

* + 1. **Stručna sposobnost gospodarskog subjekta (Stručnjak)**

Propisani uvjeti stručne sposobnosti osiguravaju da gospodarski subjekt ima potrebne ljudske resurse za izvršenje ugovora o nabavi na odgovarajućoj razini kvalitete, a propisani kriteriji predstavljaju minimalnu razinu sposobnosti koja osigurava da će gospodarski subjekt biti sposoban izvršiti ugovor o javnoj nabavi. Minimalne razine stručne sposobnosti koje se zahtijevaju vezane su uz predmet nabave i razmjerne su predmetu nabave te su u skladu sa njegovom prirodom, važnosti i namjenom.

**Za Grupu 1 – Usluga upravljanja projektom**

Ponuditelj mora dokazati da za izvršenje predmeta nabave raspolaže sa sljedećim stručnjakom, neovisno o tome pripada li izravno gospodarskom subjektu ili ne, a koji ima stručne kvalifikacije kako slijedi:

**Stručnjak 1** - Minimalno **3 godine iskustva** na poslovima vođenja/upravljanja projekata neovisno o izvoru financiranja projekata.

Naručitelj će prihvatiti sljedeće dokumente kao dostatan dokaz stručne sposobnosti gospodarskog subjekta iz točke 4.2.2.:

- Izjavu sukladno **Prilogu 6.** kojom ponuditelj dokazuje da raspolaže stručnjakom iz točke 4.2.2. (izjava sadržava: ime i prezime stručnjaka, relevantne godine iskustva te osoba za kontakt koja može potvrditi navode)

**Za Grupu 2 – Usluga provođenja postupaka javne nabave**

Ponuditelj mora dokazati da za izvršenje predmeta nabave raspolaže sa sljedećim stručnjakom, neovisno o tome pripada li izravno gospodarskom subjektu ili ne, a koji ima stručne kvalifikacije kako slijedi:

**Stručnjak 2** - Minimalno **3 godine** iskustva na poslovima nabave.

Naručitelj će prihvatiti sljedeće dokumente kao dostatan dokaz stručne sposobnosti gospodarskog subjekta iz točke 4.2.2.:

- Izjavu sukladno **Prilogu 6.** kojom ponuditelj dokazuje da raspolaže stručnjakom iz točke 4.2.2. (izjava sadržava: ime i prezime stručnjaka, relevantne godine iskustva te osoba za kontakt koja može potvrditi navode)

1. **KRITERIJ ZA ODABIR PONUDE**

Kriterij odabira najpovoljnije ponude je ponuda koja zadovoljava sve uvjete i zahtjeve određene ovim Pozivom na dostavu ponude te koja je ekonomski najpovoljnija. Naručitelj će primijeniti kriterij ekonomski najpovoljnije ponude na način da će između valjanih ponuda, odabrati najpovoljniju ponudu za cjelokupni predmet nabave.

Nakon što Naručitelj za svaku ponudu utvrdi bodovnu vrijednost prema pojedinim kriterijima, zbrojit će se bodovi dodijeljeni po svakom od kriterija kako bi se dobio ukupan broj bodova za pojedinu ponudu. Ekonomski najpovoljnija je ona ponuda koja je ostvarila ukupni najveći broj bodova.

Ako dvije ili više valjanih ponuda budu jednako rangirane prema kriteriju za odabir ponude, Naručitelj će odabrati ponudu koja je zaprimljena ranije.

Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna.

Primjenu ekonomski najpovoljnije ponude kao kriterija za odabir Naručitelj u ovom postupku nabave ocjenjuje opravdanim jer kriterij najniže cijene nema dovoljno značenje te će primjena kriterija ekonomski najpovoljnije ponude Naručitelju omogućiti odabir ponuditelja koji će nuditi ostvarenje najbolje vrijednosti za uloženi novac.

Naručitelj osim cijene određuje i dodatne kriterije odabira ponude koji su povezani s predmetom nabave te su kriteriji određuju kako slijedi:

**Za Grupu 1 – Usluga upravljanja projektom**

|  |  |  |  |
| --- | --- | --- | --- |
| **KRITERIJI ZA ODABIR PONUDE** | **Maksimalni relativni značaj** | **Maksimalan broj bodova** | **Jedinica mjere** |
| Specifično iskustvo Stručnjaka 1 u usluzi vođenja/upravljanja projektima (su)financiranih iz EU fondova[[1]](#footnote-1) koji uključuju građevinske radove[[2]](#footnote-2) | 70% | 70 | Broj projekata na kojima je Stručnjak 1 sudjelovao u vođenju/upravljanju projektom (su)financiranim iz EU fondova[[3]](#footnote-3), a koji je uključivao građevinske radove[[4]](#footnote-4) |
| Cijena ponude s PDV-om (C) | 30% | 30 | HRK |
| **Maksimalan broj bodova** | **100%** | **100** | **I + C** |

* 1. **Specifično iskustvo Stručnjaka 1 (I)**

Naručitelj kao jedan od kriterija određuje broj projekata na kojima je Stručnjak 1 sudjelovao u vođenju/upravljanju projektom (su)financiranim iz EU fondova[[5]](#footnote-5), a koji je uključivao građevinske radove[[6]](#footnote-6).

Maksimalan broj bodova koje Ponuditelj može ostvariti u okviru ovog kriterija je **70 bodova.**

Broj projekata dokazuje se Životopisom Stručnjaka 1 čiji ogledni obrazac čini **Prilog 7.** ovog Poziva na dostavu ponuda. Ponuditelj se ne mora služiti oglednim obrascem za Stručnjaka 1, no u slučaju da dostavi Životopis u drugoj formi potrebno je uključiti najmanje sve informacije tražene oglednim obrascem koji čini **Prilog 7**.

Ponuditelj čiji ponuđeni stručnjak ima najveći broj relevantnih projekata ostvarit će maksimalan broj bodova.

Ostale ponude se boduju relativno u odnosu na ponudu sa ponuđenim najvećim brojem projekata na kojima je stručnjak sudjelovao prema sljedećoj formuli:

**I = (IP/IN) \* 70**

**I** = broj bodova koji je ponuda dobila za ponuđeni broj projekata Stručnjaka 1 (zaokruženo na dva decimalna mjesta)

**IN** = najveći broj projekata Stručnjaka 1 kojim raspolaže ponuditelj u postupku nabave

**IP** = broj projekata Stručnjaka 1 kojim raspolaže ponuditelj koji je predmet ocjene

**70** = maksimalan broj bodova

**Za slučaj da ponuditelj u ponudi ne dostavi Prilog 7. ili Životopis stručnjaka koji sadrži tražene podatke za grupu za koju se podnosi ponuda, a kojim se dokazuje ostvarenje kriterija koji se boduje u ocjeni ekonomski najpovoljnije ponude iz točke 5.1. ovog Poziva, ostvarenje predmetnog kriterija bodovat će se s 0 bodova.**

* 1. **Cijena ponude (C)**

Naručitelj kao jedan od kriterija određuje cijenu prihvatljive ponude, sa PDV-om.

Maksimalan broj bodova koje Ponuditelj može ostvariti u okviru kriterija cijene ponude je **30 bodova**. Ponuditelj čija je cijena prihvatljive ponude najniža ostvarit će maksimalan broj bodova.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**C = (CN/CP) \* 30**

**C** = broj bodova koji je ponuda dobila za ponuđenu cijenu (zaokruženo na dva decimalna mjesta)

**CN** = najniža cijena ponuđena u postupku nabave

**CP** = cijena ponude koja je predmet ocjene

**30** = maksimalan broj bodova

* 1. **Ukupna vrijednost ponude (U)**

Svaki od kriterija ocjenjuje se zasebno sukladno naprijed navedenim zahtjevima, a zbroj bodova dobiven kroz svaki od kriterija određuje ukupan broj bodova ponude. Maksimalan broj bodova koji ponuda može ostvariti je **100 bodova**.

Ekonomski najpovoljnija ponuda je valjana ponuda ponuditelja koja, uz kriterije za kvalitativni odabir gospodarskog subjekta, kao i ispunjavanje ostalih uvjeta iz ovog Poziva, ostvari najveći broj bodova (zbrojem oba kriterija).

Ukupna ocjena ponude (U) izračunava se po sljedećoj formuli:

**U = I + C**

**Za Grupu 2 – Usluga provođenja postupaka javno objavljene nabave**

|  |  |  |  |
| --- | --- | --- | --- |
| **KRITERIJI ZA ODABIR PONUDE** | **Maksimalni relativni značaj** | **Maksimalan broj bodova** | **Jedinica mjere** |
| Specifično iskustvo Stručnjaka 2 u usluzi pripreme i provedbe javno objavljenih NOJN nabava (I) | 70% | 70 | Broj pruženih usluga pripreme i provedbe javno objavljenih nabava sukladno NOJN Pravilima[[7]](#footnote-7) koje je pružio Stručnjak 2 |
| Cijena ponude s PDV-om (C) | 30% | 30 | HRK |
| **Maksimalan broj bodova** | **100%** | **100** | **I + C** |

* 1. **Specifično iskustvo Stručnjaka 2 (I)**

Naručitelj kao jedan od kriterija određuje broj pruženih usluga pripreme i provedbe javno objavljenih nabava sukladno NOJN Pravilima[[8]](#footnote-8) koje je pružio Stručnjak 2.

Maksimalan broj bodova koje Ponuditelj može ostvariti u okviru ovog kriterija je **70 bodova.**

Broj pruženih usluga dokazuje se Životopisom Stručnjaka 2 čiji ogledni obrazac čini **Prilog 7.** ovog Poziva na dostavu ponuda. Ponuditelj se ne mora služiti oglednim obrascem za Stručnjaka 2, no u slučaju da dostavi Životopis u drugoj formi potrebno je uključiti najmanje sve informacije tražene oglednim obrascem koji čini **Prilog 7.**

Ponuditelj čiji ponuđeni stručnjak ima najveći broj relevantnih pruženih usluga ostvarit će maksimalan broj bodova.

Ostale ponude se boduju relativno u odnosu na ponudu sa ponuđenim najvećim brojem projekata na kojima je stručnjak sudjelovao prema sljedećoj formuli:

**I = (IP/IN) \* 70**

**I** = broj bodova koji je ponuda dobila za ponuđeni broj pruženih usluga Stručnjaka 2 (zaokruženo na dva decimalna mjesta)

**IN** = najveći broj pruženih usluga Stručnjaka 2 kojim raspolaže ponuditelj u postupku nabave

**IP** = broj pruženih usluga Stručnjaka 2 kojim raspolaže ponuditelj koji je predmet ocjene

**70 = maksimalan broj bodova**

**Za slučaj da ponuditelj u ponudi ne dostavi Prilog 7. ili Životopis stručnjaka koji sadrži tražene podatke za grupu za koju se podnosi ponuda, a kojim se dokazuje ostvarenje kriterija koji se boduje u ocjeni ekonomski najpovoljnije ponude iz točke 5.4. ovog Poziva, ostvarenje predmetnog kriterija bodovat će se s 0 bodova.**

* 1. **Cijena ponude (C)**

Naručitelj kao jedan od kriterija određuje cijenu prihvatljive ponude, sa PDV-om.

Maksimalan broj bodova koje Ponuditelj može ostvariti u okviru kriterija cijene ponude je **30 bodova**. Ponuditelj čija je cijena prihvatljive ponude najniža ostvarit će maksimalan broj bodova.

Ostale ponude se boduju relativno u odnosu na ponudu s najnižom ponuđenom cijenom prema sljedećoj formuli:

**C = (CN/CP) \* 30**

**C** = broj bodova koji je ponuda dobila za ponuđenu cijenu (zaokruženo na dva decimalna mjesta)

**CN** = najniža cijena ponuđena u postupku nabave

**CP** = cijena ponude koja je predmet ocjene

**30** = maksimalan broj bodova

* 1. **Ukupna vrijednost ponude (U)**

Svaki od kriterija ocjenjuje se zasebno sukladno naprijed navedenim zahtjevima, a zbroj bodova dobiven kroz svaki od kriterija određuje ukupan broj bodova ponude. Maksimalan broj bodova koji ponuda može ostvariti je 100 bodova.

Ekonomski najpovoljnija ponuda je valjana ponuda ponuditelja koja, uz kriterije za kvalitativni odabir gospodarskog subjekta, kao i ispunjavanje ostalih uvjeta iz ovog Poziva, ostvari najveći broj bodova (zbrojem oba kriterija).

Ukupna ocjena ponude (U) izračunava se po sljedećoj formuli:

**U = I + C**

1. **PODACI O PONUDI**
   1. **Sadržaj ponude**

Ponuda mora sadržavati:

* **Prilog 1** – popunjen Ponudbeni list
* **Prilog 3** – popunjen Troškovnik za grupu za koju se podnosi ponuda
* Dokaz nepostojanja razloga za isključenje iz točke 3.1. Poziva za dostavu ponuda
* **Prilog 4** – Izjava o prometu
* **Prilog 5** – Popis izvršenih usluga za grupu za koju se podnosi ponuda
* **Prilog 6** – Izjavu o raspolaganju stručnjakom za grupu za koju se podnosi ponuda
* **Prilog 7** – Životopis stručnjaka za grupu za koju se podnosi ponuda
* Jamstvo za ozbiljnost ponude kako je propisano u točki 6.12. Poziva na dostavu ponuda za svaku grupu za koju podnosi ponudu
  1. **Način izrade ponude**

Ponuda mora biti izrađena u papirnatom obliku i otisnuta ili pisana neizbrisivom tintom. Uz ponudu u papirnatom obliku, može se dostaviti i ponuda na CD /DVD R ili drugom mediju, u slučaju razlika u ponudama, relevantna će biti ponuda dostavljena u papirnatom obliku.

Pri izradi ponude ponuditelj se mora pridržavati zahtjeva i uvjeta Poziva na dostavu ponuda te ne smije mijenjati i nadopunjavati tekst Poziva na dostavu ponuda.

Sve troškove izrade ponude snose ponuditelji. Ponuditelji nemaju pravo na bilo kakvu nadoknadu troškova izrade ponude. Dokumente tražene u ovom Pozivu na dostavu ponuda ponuditelj u svojoj ponudi može dostaviti u izvorniku, ovjerenoj ili neovjerenoj preslici. Ponuda se zajedno s pripadajućom dokumentacijom izrađuje na hrvatskom jeziku.

Od Ponuditelja se očekuje da pregleda Poziv na dostavu ponuda, uključujući sve upute, obrasce, uvjete i specifikacije. Ponuda koja je suprotna odredbama ovog Poziva na dostavu ponuda i koja sadrži pogreške, nedostatke odnosno nejasnoće te ako pogreške, nedostaci odnosno nejasnoće nisu uklonjive ili u kojoj pojašnjenjem ili upotpunjavanjem ponude nije uklonjena pogreška, nedostatak ili nejasnoća u svakom je pogledu rizik za ponuditelja i može rezultirati odbijanjem takve ponude.

Sve tražene dokaze koji se dostavljaju sukladno uvjetima sposobnosti Ponuditelja mogu dostaviti u izvorniku, ovjerenim ili neovjerenim preslikama, izvadcima iz e-registra i sl. Navedeno se ne odnosi na izjave/priloge koji moraju biti u izvorniku. U slučaju postojanja sumnje u istinitost podataka u priloženim dokumentima ili izjavama Ponuditelja iz ove točke, Naručitelj se može obratiti nadležnim tijelima radi dobivanja informacija o situaciji tih Ponuditelja, a u slučaju da se radi o Ponuditelju sa sjedištem u drugoj državi Naručitelj može zatražiti suradnju nadležnih vlasti.

U svakom slučaju, napominje se da Naručitelj za vrijeme trajanja postupka pregleda i ocjene zadržava pravo provjeriti točnost navoda istaknutih u dostavljenoj ponudi i to izravno od navedenih kontakt osoba ili od ponuditelja. Ako Naručitelj utvrdi da su dane informacije netočne, odnosno neistinite, odbit će takvu ponudu.

* 1. **Način dostave ponude**

Rok za dostavu ponuda je **15.02.2021. godine u 15:00 sati**. Otvaranje ponuda nije javno.

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude. Ako omotnica nije označena u skladu sa zahtjevima iz ovog Poziva na dostavu ponuda, Naručitelj ne preuzima nikakvu odgovornost u slučaju gubitka ili preranog otvaranja ponude. Ponude i dokumentacija priložena uz ponude, osim jamstva za ozbiljnost ponude, ne vraćaju se Ponuditeljima. Ponuditelj može podnijeti samo jednu ponudu za svaku grupu za koju se prijavljuje. Ponuditelju koji sudjeluje s više ponuda, bit će odbijene sve njegove ponude.

Ponuda se predaje neposredno na adresi Naručitelja ili putem pošte na adresu Naručitelja, u zatvorenoj omotnici s naznakom:

**Nabava usluge upravljanja projektom i provođenje postupaka javne nabave – uz naznaku grupe za koju se podnosi ponuda**

**Evidencijski broj nabave: 11**

**„NE OTVARAJ“**

- Na omotnici mora biti navedeno:

**Naziv i adresa Naručitelja**

**Naziv i adresa Ponuditelja**

Ako omotnica nije dostavljena u skladu s naprijed navedenom uputom, Naručitelj neće snositi odgovornost u slučaju da se ponuda i/ili izmjena/dopuna/zagubi, krivo ili prerano otvori te ne evidentira na otvaranju ponuda.

Do isteka roka za dostavu ponuda Ponuditelj može pisanim putem odustati od svoje ponude ili dostaviti izmjenu/dopunu ponude. Izmjena i/ili dopuna dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Nakon isteka roka za dostavu ponuda, ponuda se ne smije mijenjati.

Ponuda dostavljena nakon isteka roka za dostavu ponuda obilježava se kao zakašnjela i neotvorena se bez odgode vraća pošiljatelju. Dakle, ponuditelji su dužni osigurati da njihova ponuda bude zaprimljena najkasnije do isteka roka za dostavu ponuda.

Ponude i dokumentacija priložena uz ponudu, ne vraćaju se osim u slučaju zakašnjele ponude i odustajanja Ponuditelja od ponude prije otvaranja ponuda.

* 1. **Izmjena i/ili dopuna ponude i odustajanje od ponude**

Ponuditelj može do isteka roka za dostavu ponuda dostaviti izmjenu i/ili dopunu ponude, a dostavlja se na isti način kao i osnovna ponuda s obveznom naznakom da se radi o izmjeni i/ili dopuni ponude. Ako Ponuditelj nakon dostave ponude dostavi izmjenu i/ili dopunu ponude kao vrijeme zaprimanja ponude smatra se vrijeme kada je dostavljena posljednja izmjena i/ili dopuna. Ponuditelj može do isteka roka za dostavu ponude pisanom izjavom odustati od svoje dostavljene ponude. Pisana izjava se dostavlja na isti način kao i ponuda s obveznom naznakom da se radi o odustajanju od ponude. U tom slučaju neotvorena ponuda se vraća ponuditelju. Nakon proteka roka za dostavu, ponuda se ne smije mijenjati.

* 1. **Alternativne ponude**

Alternativne ponude nisu dozvoljene.

* 1. **Jezik i pismo na kojem se sastavlja ponuda**

Ponuda se izrađuje na hrvatskom jeziku i latiničnom pismu. Ukoliko je izvorni dokaz u ponudi na stranom jeziku, uz njega je potrebno priložiti i prijevod ovlaštenog prevoditelja na hrvatski jezik.

* 1. **Rok valjanosti ponude**

Rok valjanosti ponude je najmanje 30 dana od dana određenog kao krajnji rok za dostavu ponude. Na zahtjev Naručitelja, ponuditelj može produžiti rok valjanosti svoje ponude.

* 1. **Datum, vrijeme i mjesto dostave ponuda**

Ponude moraju biti dostavljene najkasnije do **15. 02. 2021. godine do 15:00 sati**. Ponude koje nisu pristigle u propisanom roku neće se otvarati, već će se neotvorene vratiti ponuditelju.

* 1. **Pregled i ocjena ponuda**

U postupku pregleda i ocjene ponuda Naručitelj prvo utvrđuje formalnu sukladnost ponude. Nakon što je utvrdio formalnu ispravnost ponude Naručitelj isključuje ponuditelja kod kojeg postoje razlozi za isključenje te potom provjerava sukladnost ponude s ostalim uvjetima Poziva na dostavu ponude.

U postupku pregleda i ocjene ponuda Naručitelj može pozvati ponuditelje da u primjerenom roku koji ne smije biti **kraći od 5 niti dulji od 15 kalendarskih dana** pojašnjenjem ili upotpunjavanjem u vezi s dokumentima traženim u odnosu na postojanje razloga isključenja, uvjete sposobnosti, uklone pogreške, nedostatke ili nejasnoće koje se mogu ukloniti, pri čemu se pojašnjenje ili upotpunjavanje u vezi s navedenim dokumentima ne smatra izmjenom ponude (ako su ti uvjeti postavljeni u Pozivu na dostavu ponuda).

U postupku pregleda i ocjene ponuda Naručitelj može pozvati ponuditelje da u roku koji ne smije biti **kraći od 5 niti duži od 15 kalendarskih dana** pojasne pojedine elemente ponude u dijelu koji se odnosi na ponuđeni predmet nabave. Pojašnjenje ne smije rezultirati izmjenom ponude.

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja najkasnije do sklapanja Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

Naručitelj (NOJN) je **obvezan** na osnovi rezultata pregleda i ocjene ponuda odbiti:

- ponudu koja nije cjelovita,

- ponudu koja je suprotna odredbama Poziva na dostavu ponuda,

- ponudu u kojoj cijena nije iskazana u apsolutnom iznosu,

- ponudu koja sadrži pogreške, nedostatke odnosno nejasnoće ako pogreške, nedostaci odnosno nejasnoće nisu uklonjive,

- ponudu u kojoj pojašnjenjem ili upotpunjavanjem nije uklonjena pogreška, nedostatak ili nejasnoća,

- ponudu koja ne ispunjava uvjete vezane za svojstva predmeta nabave, te time ne ispunjava zahtjeve iz Poziva,

- ponudu za koju Ponuditelj nije pisanim putem prihvatio ispravak računske pogreške,

- ako nisu dostavljena zahtijevana jamstva

* 1. **Donošenje odluke o odabiru**

Nakon pregleda i ocjene ponuda iz prethodnih točaka valjane ponude rangiraju se prema kriteriju za odabir ponude. Odluku o odabiru donosi Odbor za nabavu imenovan od strane Naručitelja. Naručitelj će sastaviti Zapisnik sa sastanka za ocjenu ponuda te će sve ponuditelje obavijestiti o odabiru ponuditelja najkasnije po sklapanju Ugovora o nabavi.

Naručitelj može od najpovoljnijeg ponuditelja s kojim namjerava sklopiti ugovor zatražiti dostavu izvornika ili ovjerenih preslika jednog ili više dokumenata koji su traženi Pozivom na dostavu ponude prije donošenja Odluke o odabiru. Ako je ponuditelj već u ponudi dostavio određene dokumente u izvorniku ili ovjerenoj preslici, nije ih dužan ponovo dostavljati.

* 1. **Poništenje postupka nabave**

Naručitelj **poništava postupak** nabave ako nakon isteka roka za dostavu ponuda:

- nije pristigla niti jedna ponuda;

- nije dobio niti jednu valjanu ponudu;

- nakon odbijanja ponuda ne preostane nijedna valjana ponuda.

Naručitelj **može** poništiti postupak ako:

- su nastale značajne nove okolnosti vezane uz projekt za koji se provodi nabava

* 1. **Jamstvo za ozbiljnost ponude**

Ponuditelj je obvezan uz ponudu dostaviti jamstvo za ozbiljnost ponude za svaku grupu za koju podnosi ponudu u obliku bankarske garancije.

U bankarskoj garanciji mora biti navedeno sljedeće:

• da je Korisnik garancije Naručitelj

• da je Nalogodavac gospodarski subjekt koji podnosi ponudu

• da se ovim jamstvom banka obvezuje da će Korisniku garancije jamstva neopozivo, bezuvjetno, na prvi pisani poziv i bez prava na prigovor isplatiti iznos od 6.000,00 HRK (ili u stranoj valuti u kunskoj protuvrijednosti u navedenom iznosu prema srednjem tečaju Hrvatske narodne banke na dan objave ovog Poziva na dostavu ponuda) na temelju pisanog zahtjeva Korisnika garancije u kojem će stajati da Nalogodavac krši svoju obvezu ili obveze i na koji način, a u slučaju:

* odustajanja ponuditelja od svoje ponude u roku njezine valjanosti
* odbijanja potpisivanja ugovora o nabavi
* nedostavljanja jamstva za uredno ispunjenje ugovora

Bankarska garancija mora sadržavati naziv postupka nabave za koji se izdaje, oznaku grupe za koju se podnosi ponuda i evidencijski broj postupka nabave. Rok jamstva za ozbiljnost ponude mora biti najmanje do isteka roka valjanosti ponude. Ponuditelj može dostaviti jamstvo čija je valjanost duža od roka valjanosti ponude. Ako istekne rok valjanosti ponude ili jamstva za ozbiljnost ponude prije potpisivanja Ugovora o nabavi, Naručitelj će tražiti njihovo produljenje.

Jamstvo za ozbiljnost ponude dostavlja se u izvorniku. Jamstvo ne smije biti ni na koji način oštećeno (bušenjem, klamanjem i sl.), a što se ne odnosi na uvezivanje od strane javnog bilježnika ili ovlaštenog sudskog tumača.

Bankovno jamstvo mora glasiti na valutu ugovora, a u slučaju da glasi na stranu valutu, prilikom preračunavanja primijenit će se srednji tečaj Hrvatske narodne banke na dan objave Poziva na dostavu ponuda.

Umjesto dostavljanja jamstva za ozbiljnost ponude u obliku bankovne garancije, ponuditelj ima mogućnost dati **novčani polog** u traženom iznosu visine jamstva i to na račun Naručitelja otvoren kod RaiffaisenBank Austria, IBAN HR3624840081100690711.

Pod **opisom plaćanja** potrebno je navesti:

* da se radi o jamstvu za ozbiljnost ponude
* naznaka grupe za koju se podnosi ponuda
* evidencijski broj nabave 11

U **pozivu na broj** potrebno je navesti OIB/nacionalni identifikacijski broj uplatitelja.

Polog mora biti evidentiran na računu Naručitelja u trenutku isteka roka za dostavu ponuda. U slučaju da ponuditelj uplaćuje novčani polog, dužan je u ponudi dostaviti **dokaz o uplaćenom novčanom pologu**, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Ponuditelji koji kao jamstvo za ozbiljnost ponude uplaćuju novčani polog, u ponudi moraju navesti IBAN, model i poziv na broj na koji će Naručitelj izvršiti povrat novčanog pologa. Ostale odredbe koje se odnose na bankarsku garanciju, na odgovarajući način primjenjuju se i na novčani polog.

1. **POPIS PRILOGA**

* **Prilog 1.** **Ponudbeni list**
* **Prilog 2. Opis usluga**
* **Prilog 3. Troškovnik – Grupa 1**
* **Prilog 3. Troškovnik – Grupa 2**
* **Prilog 4.**  **Izjava o prometu**
* **Prilog 5. Popis izvršenih usluga – Grupa 1**
* **Prilog 5. Popis izvršenih usluga – Grupa 2**
* **Prilog 6.**  **Izjava o raspolaganju stručnjakom – Grupa 1**
* **Prilog 6. Izjava o raspolaganju stručnjakom – Grupa 2**
* **Prilog 7. Životopis stručnjaka – Grupa 1**
* **Prilog 7. Životopis stručnjaka – Grupa 2**

1. S obzirom da EU sufinancirani projekti imaju specifične uvjete koji se traže vezano uz prihvatljivost aktivnosti i izdataka, kao i ostale aspekte (npr. izmjene ugovora, podložnost financijskim korekcijama i sl.), Naručitelj dodatno vrednuje takvo prethodno iskustvo stručnjaka. [↑](#footnote-ref-1)
2. Građevinski radovi obuhvaćaju građevinske i druge radove (pripremni, zemljani, konstruktorski, instalaterski, završni te ugradnju građevnih proizvoda, opreme ili postrojenja) kojima se gradi nova građevina, rekonstruira, održava ili uklanja postojeća građevina [↑](#footnote-ref-2)
3. S obzirom da EU sufinancirani projekti imaju specifične uvjete koji se traže vezano uz prihvatljivost aktivnosti i izdataka, kao i ostale aspekte (npr. izmjene ugovora, podložnost financijskim korekcijama i sl.), Naručitelj dodatno vrednuje takvo prethodno iskustvo stručnjaka. [↑](#footnote-ref-3)
4. Građevinski radovi obuhvaćaju građevinske i druge radove (pripremni, zemljani, konstruktorski, instalaterski, završni te ugradnju građevnih proizvoda, opreme ili postrojenja) kojima se gradi nova građevina, rekonstruira, održava ili uklanja postojeća građevina [↑](#footnote-ref-4)
5. S obzirom da EU sufinancirani projekti imaju specifične uvjete koji se traže vezano uz prihvatljivost aktivnosti i izdataka, kao i ostale aspekte (npr. izmjene ugovora, podložnost financijskim korekcijama i sl.), Naručitelj dodatno vrednuje takvo prethodno iskustvo stručnjaka. [↑](#footnote-ref-5)
6. Građevinski radovi obuhvaćaju građevinske i druge radove (pripremni, zemljani, konstruktorski, instalaterski, završni te ugradnja građevnih proizvoda, opreme ili postrojenja) kojima se gradi nova građevina, rekonstruira, održava ili uklanja postojeća građevina [↑](#footnote-ref-6)
7. Pravila o provedbi postupaka nabava za neobveznike Zakona o javnoj nabavi sukladno ugovorima o dodjeli bespovratnih sredstava ili bilo kojem drugim pravilima koja se primjenjuje na nabave u okviru sufinanciranih projekata na korisnike koji nisu obveznici Zakona o javnoj nabavi, odnosno nisu obveznici primjene zakona koji uređuje nabavu u zemlji poslovnog nastana ponuditelja. [↑](#footnote-ref-7)
8. Pravila o provedbi postupaka nabava za neobveznike Zakona o javnoj nabavi sukladno ugovorima o dodjeli bespovratnih sredstava ili bilo kojem drugim pravilima koja se primjenjuje na nabave u okviru sufinanciranih projekata na korisnike koji nisu obveznici Zakona o javnoj nabavi, odnosno nisu obveznici primjene zakona koji uređuje nabavu u zemlji poslovnog nastana ponuditelja. [↑](#footnote-ref-8)